Dagens+Bæringsliv

=Dagens Bæringsliv – år 1814 – månedlig utgave 6= Redaktører og journalister, Herman Ferre og Fredrik Rodahl

Bakgrunnsartikkel, den nye grunnloven og det unge demokratiet
//Skrevet av Herman Ferre//

I 1807 seilte britiske krigsskip inn mot København, hvor den dansk-norske krigsflåten lå. Britene var redde for at denne flåten skulle havne i hendene på Napoleon, og etter motstand fra Danmark-Norge mot å gi ifra seg flåten, begynte britene å bombe danskene i fem dager, som drepte eller såret 2000 københavnere. Danskene kapitulerte, og etter Storbritannias ran av Danmark-Norges flåte, søkte landet beskyttelse i allianse med Napoleon. Dette resulterte i barkebrødstider, da Storbritannia blokkerte hele Norges kyst som svar på deres samarbeid med fastlandets blokade av Storbritanni. Mange landsmenn ble dessuten fengslet etter å ha fått sitt skip beslaglagt. Det oppstod under disse tider sterk kritikk mot Danmark, en norsk handelsborger DB snakket med fortalte dette:

//På grunn av britenes blokade får vi ikke importert korn fra Danmark, som er svært viktig for å lage nok brød til alle i landet. Slik situasjonen er nå er det hungersnød. Jeg mener det er viktig at vi burde få vårt eget styre, med vår egen utenrikspolitikk. Danskene kan ikke lenger ivareta våre interesser.//

//Bombardementet av København//

Etter et russisk angrep på Finland godkjent av Napoleon, måtte svenskene si ifra seg Finland til Russland. Dette førte til at daværende svenske Kong Gustav 4. ble avsatt i et statskupp. Han ble erstattet av Karl 13. som deretter ble erstattet av franske Jean Baptiste Bernadotte, som tok navnet Karl Johan. Han førte med seg mange fordeler for Sverige, både militære og finansielle. Svenskene håpet at Karl Johan kunne hjelpe til med å ta tilbake Finland, men Karl Johan fant det bedre å erobre Norge. Han sluttet fred med russerne ang. Finland, og fikk militær hjelp fra dem til å angripe Norge. Fristet av løfter fra Storbritannia og Preussen om å få Norge mot å gå i krig mot Frankrike vendte Karl Johan gamlelandet ryggen, men for ytterligere sikring sendte han bare halvparten av hæren til Frankrike, og resten til Danmark for å tvinge danskekongen Fredrik 6. til å gi avkall på Norge. Etter en trefning ved Kiel mellom svenske og danske hærer, med dansk nederlag, ble det dannet en fredsavtale, kjent som Kiel-traktaten.

Etter Kiel-traktaten ble Norge overgitt fra Danmark til Sverige, i 1814, men Norge fikk status som en egen stat i en union av to, i motsetning til tidligere hvor Norge lå under Danmark. Senere ble det dannet en riksforsamling av representanter fra distriktene, men på grunn av lange avstander og dårlig kommunikasjon ble Nord-Norge ikke representert. Den ble samlet av Kristian Fredrik som hadde den intensjon å gjøre seg selv til konge på grunn av arveretten, men dette ble nedstemt. Den 17. mai ble han likevel enstemmig valgt til konge av riksforsamlingen, dagen etter at grunnlovsarbeidet var ferdig etter kun 40 dager. Kristian Fredrik oppmuntret mange til å kjempe for et fritt og selvstendig Norge, og derfor fikk Kiel-traktaten motstand, selv om den var et bedre alternativ til å ligge under Danmark.

//Kristian Fredrik, valgt til Konge av Norge// //17. mai 1814//

Opprettelsen av grunnloven og valget av den nye kongen markerte slutten på eneveldet i Norge. Norge fikk mange sentrale organer som hører hjemme hos en selvstendig stat, som vi ikke hadde hatt før. En elite dannet seg, som ble kjent som embedsmennene, og disse var begeistret for opplysningstidens ideer. På Eidsvoll var embedsmennene overrepresentert sett i forhold til befolkningen, og nesten hele regjeringen bestod av dem. Vi kjenner dette styret som Embedsmannsstaten. I november gjennomgikk grunnloven en mindre endring, og Karl 13. ble valgt til konge av Stortinget. Når Karl Johan tok over makten etter Karl 13.’s død i 1818 ønsket han å smelte sammen de to rikene. Vi har snakket med en norsk embedsmann om dette:

//Karl Johan bedriver skittent spill i sin kamp for å få sin vilje. Han overkjører den norske regjering, han driver med bestikkelser, og i tillegg til å sensurere posten har han opprettet et spionasjenettverk. Jeg kan ikke stole på noen lenger! Jeg kan ikke ytre min mening, i frykt for å miste min posisjon som embedsmann; en god bekjent av meg som hadde gjort seg godt som embedsmann, ble avslått av kongen fordi han hadde ytret seg imot hans vilje.//

5 på GATA!
//Skrevet av Fredrik Rodahl//


 * Spørsmål:**
 * 1) Eidsvollforsamlingen satt i mai sammen en ny Grunnlov, som gjør Norge til et selvstendig rike, uavhengig fra unionen med Danmark, hva er dine tanker om grunnloven og den politiske retningen den betyr for Norge fremover?
 * 2) Hva tenker du om at «Norges nyvunne frihet» egentlig var et resultat av ytre politisk påvirkning?

Flemming, dansk embedsmann
 * 1) Jeg synes at det er et nødvendig trekk fra den danske tronen, som selvfølgelig vet hva dette betyr, og de tenker nok at dette antageligvis er siste mulighet til å beholde Danmark og Norge i union. Kristian Fredrik er jo tronfølger i Danmark, så når Fredrik 6. dør, så vil Kristian Fredrik ta over og automatisk danne nye bånd mellom Danmark og Norge.
 * 2) Det er jo klart at de forskjellige landenes relasjon med Napoleon spesielt hadde nok noe å si, men om det var kritisk for Norges nye grunnlov, det vil jeg ikke si meg enig i.

Máhtte, samisk reinsdyroppdretter
 * 1) Grunnloven sier du? Nei, den har jeg ikke hørt noe om. Har ikke vært så langt sør som dette noen gang, og jeg kan trygt si at ingen andre i nord har fått med seg alt som skjer nå. Synes det er litt dårlig at det ikke ble satt av tid til å hente representanter fra Nord-Norge også.
 * 2) Det har jeg ingen mening om, har ikke hørt så mye om det heller.

Harald, norsk bonde
 * 1) Jeg synes det ser bra ut, spesielt med Kristian Fredrik som konge, vi trenger det kornet vi kan få, og Danmark har alltid sikret oss nok med korn. Blir det uår igjen, vil jeg helst se oss i union med Danmark.
 * 2) Jeg tror det ligger noe i det, men jeg tror at det først og fremst var norsk vilje til et fritt Norge som styrte riksforsamlingen, og da også den nye grunnloven. Vi har alltid vært ganske nasjonalistiske, så jeg tror at det var hovedgrunnen.

Magnus, norsk embetsmann
 * 1) Det er helt fantastisk. Grunnloven har virkelig fått frem noen av de viktige prinsippene om maktfordeling og frihet. Jeg vil helst se at Norge fortsetter som selvstendig stat fremover, uavhengig av både Sverige og Danmark, nå har vi både grunnlov, regjering, konge og et stabilt styre.
 * 2) Det vil jeg si meg enig i. Det var veldig mange krefter i utlandet som var med og gjorde at ting ble som de ble. Sveriges deltakelse i Napoleonkrigen, mot at de skulle få Norge, og de fikk da støtte fra Russland, Preussen og Storbritannia.

Ola, norsk handelsmann
 * 1) Jeg synes det er flott at vi endelig er et selvstendig rike, men med tanke på hvordan situasjonen er for øyeblikket, skulle jeg helst at vi ble med i en union med Sverige, hvor begge parter er likeverdige. Vi trenger å gjenopprette handelen med
 * 2) Det er klart at de store nasjonene i Europa har hatt en innflytelse på situasjonen som har ledet til at vi har blitt selvstendige. Danmark dro oss med inn i Napoleonkrigen, mye på grunn av Storbritannias flåte-ran og påfølgende handelsblokade. Det beste nå er å få igang handelen med Storbritannia igjen.